# POZIV NA DOSTAVU PROJEKTNIH PRIJEDLOGA

# „Jačanje održivosti te poticanje zelene i digitalne tranzicije poduzetnika u sektoru turizma“

**(Referentni broj: NPOO.C1.6.R1-I2.01)**

# OBRAZAC 2.3.

**IZJAVA PRIJAVITELJA/PARTNERA O ISTINITOSTI PODATAKA, IZBJEGAVANJU DVOSTRUKOG FINANCIRANJA I USKLAĐENOSTI S UPUTAMA ZA PRIJAVITELJE PREDMETNOG POZIVA, A U SVRHU SUDJELOVANJA U POSTUPKU DODJELE BESPOVRATNIH SREDSTAVA**

**Uputa za popunjavanje:**

U izjavu na odgovarajuća mjesta umetnuti tražene podatke prema uputi unutar zagrada < >. Molimo da se podaci o ispunjavanju preduvjeta odnosno situacije navedene u Izjavi ne brišu niti mijenjaju! Izjavu je potrebno potpisati od strane osobe ovlaštene za zastupanje i u digitalnom obliku (skenirano) unijeti u sustav eNPOO prilikom predaje projektnog prijedloga.

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

< *umetnuti ime i prezime, adresu, OIB* >

dolje potpisani, kao osoba ovlaštena za zastupanje < *odabrati*: Prijavitelja / Partnera > \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*< naziv subjekta, adresa, OIB >*

potvrđujem da su podaci sadržani u dokumentaciji projektnog prijedloga pod nazivom

< *umetnuti naziv projektnog prijedloga* >

predanog u sklopu Poziva na dostavu projektnih prijedloga “Razvoj turističkih proizvoda prihvatljivih za okoliš, učinkovitost resursa te zelenu i digitalnu tranziciju” (referentni broj: **NPOO.C1.6.R1-I2.01**), **istiniti i točni**.

# Pod materijalnom i kaznenom odgovornošću izjavljujem:

1. da sam pročitao, razumio i slažem se s uvjetima navedenima u Uputama za prijavitelje predmetnog Poziva;
2. da je projektni prijedlog podnesen sukladno načinu propisanom u Uputama za prijavitelje;
3. da je Prijavitelj pravna ili fizička osoba koja ima registrirani obrt (osim paušalnih obrta koji nisu prihvatljivi) koja je mikro, mali, srednji ili veliki poduzetnik u ekosustavu turizma. Poduzeće koje je registrirano za obavljanje djelatnosti u ekosustavu turizma (mikro, mali ili srednji poduzetnik sukladno definiciji u Prilogu 1. Uredbe 651/2014 ili veliki poduzetnik koji ne ispunjava kriterije na način utvrđen u Prilogu I. Uredbe Komisije (EU) 651/2014);da je Partner pravna ili fizička osoba koja je mikro, malo ili srednje poduzeće sukladno definiciji u Prilogu 1. Uredbe 651/2014 ili veliko poduzeće koje ne ispunjava kriterije na način utvrđen u Prilogu I. Uredbe Komisije (EU) 651/2014 ili organizacija za istraživanje i širenje znanja koja svojim znanjem, resursima (stručnim, financijskim, iskustvenim i administrativnim) i istraživačkim kapacitetima doprinosi u provedbi projekta istraživanja i razvoja te je u skladu s točkom 4.4. Uputa za prijavitelje;
4. da Prijavitelj u trenutku prijave projektnog prijedloga i provedbe projekta ispunjava sljedeće uvjete:

- subjekt u poduzetništvu do trenutka prijave projekta i za vrijeme trajanja provedbe projekta je registriran za obavljanje najmanje jedne od djelatnosti iz ekosustava turizma, a koji obuhvaća skupine navedene u Nacionalnoj klasifikaciji djelatnosti (NKD 2007) ili jednakovrijedno te se odnose na klasifikacijske oznake 49 Kopneni prijevoz; 50.1 Pomorski i obalni prijevoz putnika; 51 Zračni promet; 55 Smještaj; 56 Djelatnosti pripreme i usluživanja hrane i pića; 77.34 Iznajmljivanje i davanje u zakup (leasing) plovnih prijevoznih sredstava; 79 Putničke agencije, organizatori putovanja (turoperatori) i ostale rezervacijske usluge te djelatnosti povezane s njima; 82.30 Organizacija sastanaka i poslovnih sajmova (kongresni turizam); 90 Kreativne, umjetničke i zabavne djelatnosti, 93.21 Djelatnosti zabavnih i tematskih parkova; 93.29 Ostale zabavne i rekreacijske djelatnosti (izuzev rada automata za igru na kovanice);

1. Prijavitelj/Partner nije prešao ili s traženom potporom ne prelazi pragove definirane Uredbom 651/2014;
2. da Prijavitelj/Partner nije poduzetnik u teškoćama kako je definirano u članku 2., točki 18. Uredbe 651/2014. Napominjemo da se ova odredba, sukladno odredbama navedenim u članku 2. stavku 1. točki 2. Uredbe Komisije (EU) 2020/972, ne primjenjuje na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama;
3. da Prijavitelj/Partner nije registriran kao udruga ili dobrotvorna organizacija;
4. da je Prijavitelj po predmetnom pozivu u sklopu Grupe 3 prijavio jedan projektni prijedlog.
5. da od Prijavitelja/Partnera, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, nije zatražen povrat sredstava;
6. da Prijavitelj/Partner nije u dvije (2) godine prije podnošenja zahtjeva za potporu proveo premještanje u objekt u kojem će se odvijati početno ulaganje za koje se traži regionalna potpora niti će to učiniti u razdoblju od najviše dvije (2) godine nakon što bude dovršeno početno ulaganje za koje se traži potpora;
7. da Prijavitelj/Partner nije prešao ili s traženom potporom ne prelazi pragove definirane de minimis Uredbom;
8. da Prijavitelj/Partner nije dostavio lažne informacije u sklopu projektnog prijedloga;
9. da Prijavitelj/Partner nije kontroliran od strane vlasnika poduzeća zatvorenih u prethodnom razdoblju od 12 mjeseci koja su operativna u istom ili srodnom sektoru djelatnosti u okviru iste skupine sukladno NKD 2007 (ograničenje se odnosi na razdoblje od 12 mjeseci od dana zatvaranja poduzeća);
10. da nad Prijaviteljem/Partnerom nije otvoren stečajni postupak, da nije nesposoban za plaćanje ili prezadužen, ili da nije u postupku likvidacije, da njegovom imovinom ne upravlja stečajni upravitelj ili sud, da nije u nagodbi s vjerovnicima, da nije obustavio poslovne aktivnosti ili da nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili da se ne nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
11. da Prijavitelj/Partner ima poslovni nastan u Republici Hrvatskoj u trenutku plaćanja;
12. da Prijavitelj/Partner ili osoba ovlaštena po zakonu za zastupanje Prijavitelja/partnera (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:

* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);

1. da Prijavitelju/Partneru nije utvrđeno teško kršenje ugovora[[1]](#footnote-1) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU, odnosno ESI fondova;
2. da Prijavitelj/Partner i osobe ovlaštene po zakonu za zastupanje Prijavitelja nisu proglašene krivim zbog teškog profesionalnog propusta;
3. da Prijavitelj/Partner nije u sukobu interesa[[2]](#footnote-2) u predmetnom postupku dodjele bespovratnih sredstava;
4. da Prijavitelj/Partner ne podliježe neizvršenom zahtjevu za povrat, odnosno nije u postupku povrata sredstava prema odluci nadležnog tijela;
5. da je ispunjena obveza isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan Prijavitelj/Partner i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja/partnera (ako oni nemaju poslovni nastan u RH)[[3]](#footnote-3);
6. da je projekt u skladu s predmetom i svrhom Poziva, doprinosi pokazateljima koje će se ostvariti provedbom projekta (obavezan je doprinos minimalno jednom pokazatelju) te je u skladu s interventnim poljima (područjima 047 i/ili 047.a i/ili 100) iz Priloga (VI./VII.) Uredbe o RRF-u;
7. da se projekt provodi u potpunosti na teritoriju RH;
8. da projekt u trenutku podnošenja projektnog prijedloga nije fizički niti financijski završen;
9. da projekt ne uključuje aktivnosti namijenjene proizvodnji proizvoda i usluga koje su navedene na popisu Odluke o donošenju popisa robe vojne namjene, obrambenih proizvoda i nevojnih ubojnih sredstava (NN br. 70/17 i sve buduće izmjene);
10. da je projekt u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv;
11. da projekt ne uključuje aktivnosti namijenjene: za djelatnosti povezane s izvozom u treće zemlje ili države članice, tj. izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću; sektoru prerade i stavljanja na tržište poljoprivrednih proizvoda, u sljedećim slučajevima ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača, odnosno koje na tržište stavljaju predmetni poduzetnici, ako su potpore uvjetovane njihovim djelomičnim ili potpunim prenošenjem na primarne proizvođače; na zatvaranje nekonkurentnih rudnika ugljena, kako su obuhvaćene Odlukom Vijeća 2010/787/EU; za kategorije regionalnih potpora kako je navedeno u članku 13. Uredbe br. 651/2014; primarnoj proizvodnji poljoprivrednih proizvoda; ribarstvu i akvakulturi; djelatnostima proizvodnje, prerade i stavljanja na tržište duhana i duhanskih proizvoda; djelatnostima kasina i istovjetnih poduzeća, proizvodnje i stavljanja na tržište uređaja za igre na sreću; poslovanju nekretninama; financijskim djelatnostima i djelatnostima osiguranja; djelatnostima socijalne skrbi sa smještajem; proizvodnji proizvoda i usluga navedenih u Uredbi o popisu robe vojne namjene, obrambenih proizvoda i nevojnih ubojnih sredstava (NN 26/18., 37/18., 63/19. i 107/21); ulaganjima kojima se prednost daje uporabi domaće robe u odnosu na uvezenu robu;
12. da se projekt, na način opisan u projektnom prijedlogu, ne bi mogao provesti bez potpore iz Nacionalnog plana za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Nacionalnog plana za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta);
13. da projekt poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (odnosno europskih strukturnih i investicijskih fondova, Mehanizma za oporavak i otpornost i drugih programa Unije te javnih izvora) niti će isti biti više od jednom (su)financirani nakon potencijalno uspješnog okončanja postupaka dodjele bespovratnih sredstava;
14. da je projekt spreman za početak provedbe aktivnosti projekta i njihov završetak je u skladu s planom aktivnosti navedenim u Prijavnom obrascu i zadanim vremenskim okvirima za provedbu projekta definiranim u točki 2.9. Prihvatljive aktivnosti projekta u okviru Uputa za prijavitelje;
15. da je projekt u skladu s horizontalnim EU i nacionalnim politikama o održivome razvoju, zaštiti okoliša, gospodarenju otpadom i zaštiti prirode te politikama ravnopravnosti spolova i nediskriminaciji, tj. projekt mora barem biti neutralan u odnosu na njih;
16. da će se rezultati ulaganja MSP-a zadržati na mjestu ulaganja, najmanje tri (3) godine nakon završetka projekta, a velikog poduzeća najmanje pet (5) godina. Ovo ne sprječava zamjenu postrojenja ili opreme koji su zastarjeli zbog brzih tehnoloških promjena, uz uvjet da je gospodarska djelatnost zadržana u Republici Hrvatskoj tijekom navedenog minimalnog razdoblja;
17. da se regionalne potpore za ulaganja u diverzifikaciju djelatnosti postojeće poslovne jedinice u području koje ispunjava uvjete iz članka 107. stavka 3. točke (c) UFEU, tj. u gradu Zagrebu mogu dodijeliti isključivo MSP-ovima, a ne i velikim poduzetnicima;
18. da je Prijavitelj/Partner upoznat s tim da ne smije tražiti/primiti sredstva iz drugih javnih izvora za troškove koji će mu biti nadoknađeni u okviru prijavljenog projektnog prijedloga i za financiranje odabranog projekta;
19. da je početno stanje istraživačko-razvojnih aktivnosti koje su predmet projektnog prijedloga jasno opisane i mogu se svrstati u TRL 2: Formuliranje tehnološkog koncepta; TRL 3: Eksperimentalno dokazivanje koncepta; TRL 4: Laboratorijska validacija tehnološkog koncepta; TRL 5: Validacija tehnologije u relevantnom okruženju; TRL 6. Demonstracija tehnologije u relevantnom okruženju; TRL 7: Demonstracija tehnologije u operativnom okruženju; TRL 8: Uspostavljen i kvalificiran tehnološki sustav;
20. da se Prijavitelj/Partner obvezuje da će osigurati održivost projekta i projektnih rezultata sukladno odjeljku “Zahtjevi koji se odnose na sposobnost Prijavitelja, učinkovito korištenje sredstava i održivost projekta” u Uputama za prijavitelje;
21. da projekt udovoljava svim zahtjevima povezanima s pravilima dodjele državnih potpora utvrđenima u Programu dodjele državnih potpora za ulaganja u sektoru turizma i Programu dodjele de minimis potpora (potpora male vrijednosti) u sektoru turizma koji su prilog ovog Poziva;
22. da provedba projekta nije započela prije predaje projektnog prijedloga u okviru ovog Poziva niti će završiti prije potpisa Ugovora o dodjeli bespovratnih sredstava;
23. da trajanje razdoblja provedbe projekta nije dulje od 30. lipnja 2025. godine;
24. vezano za poštivanje pravila o državnim potporama, potvrđujem da ću osigurati odvojeno vođenje ekonomskih i neekonomskih djelatnosti (raspodjelu troškova, izvora financijskih sredstava i prihoda);
25. da Prijavitelj ima osiguran financijski doprinos od najmanje 25% prihvatljivih troškova za regionalne potpore iz vlastitih izvora ili vanjskim financiranjem, u obliku oslobođenom od bilo kakve državne potpore (čl.14. Uredbe GBER);
26. da je Prijavitelj/Partner upoznat s mogućnošću odbijanja projektnog prijedloga ukoliko ne pruži sve tražene podatke (uključujući sve propisane Obrasce), te izjavljuje da će tijekom postupka dodjele bespovratnih sredstava na traženje Ministarstva turizma i sporta i/ili Hrvatske agencije za malo gospodarstvo, inovacije i investicije dostaviti svu potrebnu dodatnu dokumentaciju;
27. da je Prijavitelj/Partner upoznat s ugovornim obvezama koje proizlaze iz Ugovora o dodjeli bespovratnih sredstava i pripadajućih priloga te ih prihvaća ukoliko projektni prijedlog bude odobren za financiranje;
28. da će Prijavitelj/Partner pravovremeno izvijestiti nadležno tijelo o svim izmjenama i promjenama podataka navedenih u projektnom prijedlogu koje mogu utjecati na ispravnost dodjele bespovratnih sredstava;
29. da se podaci iz projektnog prijedloga mogu obrađivati i pohranjivati u kompjuteriziranom sustavu za nadzor i informiranje;
30. da je Prijavitelj/Partner upoznat da se osnovne informacije o projektnom prijedlogu (naziv korisnika, naziv projekta, iznos bespovratnih sredstava dodijeljenih projektu i stopa financiranja, kratki opis projekta) objavljuju na mrežnim stranicama [*https://planoporavka.gov.hr/natjecaji/86*](https://planoporavka.gov.hr/natjecaji/86) isustava *eNPOO*;
31. da je Prijavitelj/Partner upoznat s činjenicom da je nadležno tijelo obveznik primjene Zakona o pravu na pristupu informacijama (NN, br. 25/13, 85/15).

**Pod materijalnom i kaznenom odgovornošću, u svoje ime i u ime < *odabrati* Prijavitelja / Partnera > potvrđujem da sam kao Prijavitelj/Partner i kao osoba po zakonu ovlaštena za zastupanje Prijavitelja svjestan da će se u slučaju davanja lažne izjave ili lažnih podataka primijeniti odgovarajuće mjere.**

U\_\_\_\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

Ime i prezime:

Funkcija:

Potpis i pečat:

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-1)
2. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046 [↑](#footnote-ref-2)
3. U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja. [↑](#footnote-ref-3)